ЧРЕЗ

ПРЕДЕСЕДАТЕЛЯ

НА ОБЩИНСКИ СЪВЕТ РУСЕ

ДО

КМЕТА НА

ОБЩИНА РУСЕ

ПИТАНЕ ОТ:

Деян Герасимов

проф. Велизар Павлов

Митко Кунчев

**Относно**: Ремонтни дейности на уличната мрежа в община Русе

УВАЖАЕМИ ГОСПОДИН КМЕТ,

Подобряването на уличната инфраструктура е сред основните приоритети заложени във Вашата управленска програма. В началото на 2023 г. Общинския съвет одобрява поемането на целеви заем до 12 млн. лв. за основен ремонт на улици и тротоари в община Русе.

През месец април 2023 г. приключва процедурата за получаване на банков кредит от Община Русе със срок за погасяване 12 години и 2 години гратисен период, при което Вие поемате ангажимент парите бързо да бъдат вложени и ремонтите да се извършат в рамките на гратисния период.

През месец май 2023 г. Общинския съвет одобрява списък от 24 улици, които трябва да бъдат основно ремонтирани, с финансиране чрез банковия кредит.

Община Русе получава и допълнително целево финансиране от държавата, като в края на 2023 г. е обявено, че вторият транш от 3 201 872 лв. за основен ремонт на улиците „Доростол“, „Плиска“, „Тулча“ и „Солун“ е отпуснат, при което общата стойност на държавното финансиране е в размер на 6,4 млн. лв. Споразумението с МРРБ е подписано от зам.-кмета Димитър Недев.

Във връзка с изложеното имаме следните въпроси:

1. На какъв етап са ремонтните дейности за всяка от улиците в списъка, одобрен от Общинския съвет, с финансиране чрез банковия кредит?
2. Какъв срок си поставя Община Русе за приключване на ремонтните дейности на улиците, включени в този списък?
3. Каква част от банковия кредит е усвоена към момента и какви дейности са покрити с тази част?
4. Защо не се извършват ремонтни дейности на улиците „Доростол“, „Плиска“ и „Тулча“? Какви са причините?
5. Предвижда ли Община Русе основен ремонт на бул. Цар Освободител, бул. “Цар Фердинанд”, бул. “Съединение”, ул. “Борисова”, ул. “Княжеска” в участъка от ул. "Епископ Босилков" до бул. "Придунавски", бул. “Тутракан” от ул. “Плиска” до тролейбусното обръщало, павираната част на бул. Придунавски в участъка между ул. “Чавдар Войвода" и ул. “Мостова”, ул. “Иван Вазов”?

Желаем отговор в писмен и устен вид.

С УВАЖЕНИЕ:

Деян Герасимов ……………………………………………

проф. д-р Велизар Павлов ………………………………..

Митко Кунчев ………………………………………………